Page:Five Scotch songs (1).pdf/2



There’s nae luck about the house,

There’s nae luck at a’;

There’s little pleasure in the house

When our gudeman’s awa.

And are you sure the news is true?

And are you sure he’s weel?

Is this a time to think o’ wark?

Mak’ haste, set by your wheel.

Is this a time to think o’ wark,

When Colin’s at the door?

Gi’e me my cloak, I’ll to the quay,

And see him come ashore.

O gi’e me down my bigonet,

My bishop satin gown,

For I maun tell the bailie’s wife

That Colin’s came to town.

My Sunday’s shoon they maun gae on,

My hose o’ pearl blue,

It’s a’ to please my ain gudeman,

For he’s baith leal and true.